CELEX: 32005D0323
Language: hu
Date: 2005-04-21 00:00:00
Title: 2005/323/EK: A Bizottság határozata (2005. április 21.) a 2001/95/EK európai parlamenti és tanácsi irányelv szerinti, vízen vagy vízben úszó szabadidős cikkekre vonatkozó európai szabványok tekintetében kidolgozandó biztonsági előírásokról (az értesítés a C(2005) 1209. számú határozattal történt) (EGT vonatkozású szöveg)

23.4.2005   
            
            
               HU
            
            
               Az Európai Unió Hivatalos Lapja
            
            
               L 104/39
            
         
      A BIZOTTSÁG HATÁROZATA
   
   (2005. április 21.)
   a 2001/95/EK európai parlamenti és tanácsi irányelv szerinti, vízen vagy vízben úszó szabadidős cikkekre vonatkozó európai szabványok tekintetében kidolgozandó biztonsági előírásokról
   (az értesítés a C(2005) 1209. számú határozattal történt)
   (EGT vonatkozású szöveg)
   (2005/323/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és a tanácsi irányelvre (1) és különösen annak 4. cikke (1) bekezdésének a) pontjára,
   mivel:
   
               (1)
            
            
               A 2001/95/EK irányelv kötelezi a gyártókat, hogy csak biztonságos termékeket hozzanak forgalomba.
            
         
               (2)
            
            
               Az említett irányelvnek megfelelően egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak lehet tekinteni, ha az megfelel az európai szabványokat átvevő, önkéntesen alkalmazandó nemzeti szabványoknak.
            
         
               (3)
            
            
               A 2001/95/EK irányelvnek megfelelően az európai szabványokat az európai szabványügyi testületeknek kell megállapítaniuk. Ezeknek a szabványoknak biztosítaniuk kell, hogy a termékek megfeleljenek az irányelv általános biztonsági előírásainak.
            
         
               (4)
            
            
               A tagállamok és a Bizottság, szoros együttműködésben az európai szabványügyi testületekkel, az érdekelt felekkel folytatott konzultációt követően a vízen és vízben úszó szabadidős cikkeket olyan termékcsoportként határozta meg, amelyekre vonatkozóan a 2001/95/EK irányelvnek megfelelően a Bizottság által adott felhatalmazás alapján európai szabványokat kell kidolgozni. Nem tartoznak az így meghatározott úszó cikkek közé a játékok biztonságára vonatkozó 88/378/EGK irányelv (2), az egyéni védőeszközökre vonatkozó 89/686/EGK irányelv (3) és a kedvtelési célú vízi járművekre vonatkozó 94/25/EK irányelv (4) hatálya alá tartozó úszó cikkek.
            
         
               (5)
            
            
               Az ezekre a termékekre vonatkozó biztonsági előírásokat a tagállamok hatóságaival folytatott konzultációk és megbeszélések fényében kell meghatározni.
            
         
               (6)
            
            
               Az e határozatban előírt intézkedések összhangban vannak a 2001/95/EK irányelvvel létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Termékek és termékmeghatározás
   Ezt a határozatot azokra a vízen és vízben úszó szabadidős cikkekre kell alkalmazni, amelyeket a melléklet I. része felsorol, és amelyek nem tartoznak az Európai Unió valamely termékspecifikus jogszabályának hatálya alá. Ez a határozat különösen a 88/378/EGK irányelv, a 89/686/EGK irányelv és a 94/25/EK irányelv hatálya alá tartozó úszó szabadidős termékekre nem vonatkozik.
   2. cikk
   Biztonsági előírások
   Az 1. cikkben említett termékekre vonatkozó biztonsági előírásokat a melléklet II. része határozza meg.
   3. cikk
   Címzettek
   E határozatnak a tagállamok a címzettjei.
   
      Kelt Brüsszelben, 2005. április 21-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 11., 2002.1.15., 4. o.
   
   
      (2)  HL L 187., 1988.7.16., 1. o. A legutóbb a 93/68/EGK irányelvvel (HL L 220., 1993.8.30., 1. o.).
   
      (3)  HL L 399., 1989.12.30., 18. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.).
   
      (4)  HL L 164., 1994.6.30., 15. o. A legutóbb az 1882/2003/EK rendelettel módosított irányelv.
   
      MELLÉKLET
      A vízen és vízben úszó szabadidős termékekre vonatkozó biztonsági előírások
      I. RÉSZ
      Termékmeghatározás:
      Az e határozat hatálya alá tartozó úszó szabadidős cikkek vízen vagy vízben használhatók, a felhajtó erő következményeként a felszínen maradásukat felfújás vagy a termékben rejlő úszásképesség biztosítja. E cikkek olyan, az Európai Unió egyetlen termékspecifikus jogszabályának hatálya alá sem tartozó cikkek, amelyeket vízen vagy vízben szabadidős tevékenységekre, így a vízben való játékra, vízi sportokra, csónakázásra, merülésre és úszástanulásra használnak, túl e terület leginkább tipikus és hagyományos termékein. Az említett termékek egy részét már évek óta forgalmazzák az európai piacon, míg a többi új termék folyamatosan jelenik meg.
      E termékek nagy része részben módosított hagyományos alaptermék vagy abból származtatott és továbbfejlesztett termék. Egyre gyakrabban alakítják át szárazföldi játszóterek felszereléseit úgy, hogy alkalmassá váljanak a vízen való használatra.
      Ezeknek az új termékeknek a célja az öröm és a szórakozás fokozása, illetve a sebesség növelése vagy az akció és az izgalom fokozása az olyan új kalandos tevékenységekkel, mint a tubing és a vadvízi tutajozás.
      E határozat nem vonatkozik a játékok biztonságáról szóló 88/378/EGK irányelv, az egyéni védőeszközökre vonatkozó 89/686/EGK irányelv és a kedvtelési célú vízi járművekre vonatkozó 94/25/EK irányelv hatálya alá tartozó úszó szabadidős cikkekre.
      Az e határozat alá tartozó úszó cikkeket rendeltetésük, meghajtásuk és tervezésük alapján a következő osztályokba kell besorolni:
      A. osztály: Vízen vagy vízben történő statikus helyzetű használatra szánt úszó cikkek. A felhasználó egy úszó szerkezeten helyezkedik el. Egyéni és közös használatra is alkalmas, főként passzív. A meghajtásnak rendszerint nincs mechanikus eszköze. A szerkezet stabil vízfekvését biztosíthatja a kivitelezés módja (design) vagy a felhasználónak kell kiegyensúlyoznia.
      A 89/686/EGK irányelv hatálya alá tartozó, védő funkcióra tervezett cikkek nem tartoznak ide. A 88/378/EGK irányelv hatálya alá tartozó, gyerekek sekély vízben való játékához egyéni használatra tervezett vagy egyértelműen erre szánt cikkek szintén nem tartoznak ide.
      B. osztály: Statikus használatra szánt úszó cikkek. A felhasználó az úszó szerkezet belsejében helyezkedik el, amely körülveszi a felhasználó testét (viszonylag szorosan). A szerkezet rendelkezhet egy, a felhasználó testét tartó rendszerrel, vagy a felhasználónak saját magát kell megtartania karjával, kezével. A testet tartó rendszer lehet egy beépített ülés, állhat hevederekből vagy egyéb tartóeszközökből, tekintet nélkül a test helyzetére (ülő, álló, fekvő, térdelő helyzet…). A felhasználó teste többé-kevésbé elmerül. A felső testrész (a mellkastól felfelé) rendszerint nincs a vízben. Egyéni és közös használatra is alkalmas. A meghajtásnak rendszerint nincs mechanikus eszköze.
      A 89/686/EGK irányelv hatálya alá tartozó, védő funkcióra tervezett cikkek nem tartoznak ide. A 88/378/EGK irányelv hatálya alá tartozó, gyerekek sekély vízben való játékához egyéni használatra tervezett vagy egyértelműen erre szánt cikkek szintén nem tartoznak ide.
      C. osztály: Dinamikus használatra, úgymint nagy sebességen való alkalmazásra szánt úszó cikkek. A felhasználó az úszó szerkezeten vagy annak belsejében helyezkedik el. A szerkezeten lehet pilótafülke vagy ülés vagy egyéb eszköz a felhasználó testének megtartása céljából. A szerkezetet külső meghajtó eszköz mögött vontatják. A vízfekvés stabilitásáról és a vontató szerkezet mögötti biztonságos haladásról a felhasználónak kell gondoskodnia.
      D. osztály: Aktív használatra, úgymint mászásra, ugrálásra és bármi egyéb ezekhez kapcsolódó tevékenységre szánt úszó cikkek. A felhasználónak nincs meghatározott helyzete. Egyéni és közös használatra is alkalmas. Normális esetben nincs mechanikus meghajtás. A 89/686/EGK irányelv hatálya alá tartozó, védő funkcióra tervezett cikkek nem tartoznak ide. A 88/378/EGK irányelv hatálya alá tartozó, gyerekek sekély vízben való játékához egyéni használatra tervezett vagy egyértelműen erre szánt cikkek szintén nem tartoznak ide.
      E. osztály: A 94/25/EK irányelvben meghatározott sport- és szabadidőcélokra szolgáló felfújható csónakok, amelyek kevesebb mint 1 800 N felhajtóerővel és 1,2 m-nél hosszabb, de 2,5 m-nél rövidebb hajótesttel rendelkeznek, a mérést a megfelelő harmonizált szabványok szerint végezve. Egyéni és közös használat. A felhasználó az úszó szerkezet belsejében helyezkedik el (tág pilótafülke).
      II. RÉSZ
      A.   Veszélyek
      Az ezekhez a termékekhez kapcsolódó fő veszélyt a fulladásos és fulladás közeli balesetek jelentik.
      Az egyedi termékekhez kapcsolódó egyéb, többé-kevésbé komoly sérüléseket okozó komoly kockázatok magukban foglalják az olyan, a terméktervezéssel kapcsolatos veszélyeket, mint az elsodródás, a kapaszkodó elvesztése, a magasból történő lezuhanás, beszorulás vagy begabalyodás a vízfelszín felett vagy alatt, a felhajtóerő hirtelen elvesztése, felborulás, hidegsokk, csakúgy mint a használatukhoz kapcsolódó veszélyek, így az ütközés, ütődés, valamint a széllel, sodrással és árapállyal összefüggő veszélyek.
      B.   Általános biztonsági előírások
      A termékeknek meg kell felelniük a 2001/95/EK irányelvben említett általános biztonsági előírásnak és „biztonságosnak” kell lenniük az említett irányelv 2. cikke b) pontjának értelmében.
      C.   Különleges biztonsági előírások
      A 2001/95/EK irányelvben említett általános biztonsági előírás alkalmazása során a következőket kell figyelembe venni:
      C.1.   Terméktervezéssel kapcsolatos előírások:
      A tervezés által garantált biztonság fontosabb, mint a használati utasításhoz kapcsolódó biztonság. A felhasznált alapanyagoknak és a kivitelezésnek a legfejlettebb technikai színvonalat kell képviselnie, figyelembe véve a cikkek rendeltetésszerű használatát és az esetleges következményeket a felhasználó egészségére és a környezetre nézve.
      A legalapvetőbb elvárások a következők
      
                  a)
               
               
                  a vízfekvés stabilitása a rendeltetésnek és az előre látható használatnak megfelelően;
               
            
                  b)
               
               
                  minimális felhajtóerő és – felfújható cikkek esetében – megmaradó felhajtóerő az egyik légkamra elromlása után, illetve a további használat lehetősége ott, ahol az szükséges, különösképpen csoportos használatra szánt vagy arra alkalmas cikk esetében;
               
            
                  c)
               
               
                  használat közbeni kapaszkodók, könnyű kapaszkodás;
               
            
                  d)
               
               
                  könnyű menekülés borulás esetén, az emberi testrészek beszorulása vagy begabalyodása bármely formájának elkerülése;
               
            
                  e)
               
               
                  az újbóli beszállás elősegítése különösképpen csoportos használat esetén, csakúgy mint kapaszkodók a vízben vészhelyzet esetére;
               
            
                  f)
               
               
                  megbízhatóan gyors kioldó szerkezet megléte nagy sebességgel mozgatott (vontatott) termékek esetében.
               
            C.2.   Figyelmeztetés és információ a termék elővigyázatos használatára való tekintettel
      A termék bemutatása és szemléltetése, a címkézés szembetűnő és világos legyen, ugyanúgy a figyelmeztetés és a használati utasítás egységes, világosan és könnyen érthető legyen a felhasználó számára, és ezek nem játszhatnak szerepet a kockázatok alábecslésében, különös tekintettel a gyermekekre.
      A figyelmeztetéshez vagy a megfelelő méretekhez kapcsolódó címkézésnek (beleértve a piktogramokat) használat közben is láthatóknak kell lenniük. A nagyon komoly veszélyekhez közvetlenül kapcsolódó piktogramokat a megfelelő szövegnek is kísérnie kell. A termék teljesítményére és a korlátozásokra vonatkozó lényeges információkat úgy kell megjeleníteni, hogy a potenciális felhasználót a vásárlás előtt tájékoztassák. Különleges figyelmet kell szentelni a gyermekekkel kapcsolatos veszélyekre. Minimum a következőket kell figyelembe venni:
      
                  a)
               
               
                  A használat szükséges korlátozása, így például a felhasználók száma, a legnagyobb tömeg (terhelés), a szélhez, az áramlatokhoz és az árapályhoz kapcsolódó veszélyek, a parttól való eltávolodás, a legnagyobb sebesség meghatározása a más termékekkel vagy tárgyakkal való érintkezésre vonatkozóan, amennyiben ésszerűen előrelátható, hogy a termék más termékekkel vagy veszélyes tárgyak közelében kerül felhasználásra (biztonságos távolság feltüntetése); az előrelátható nem megfelelő használat is figyelembe veendő;
               
            
                  b)
               
               
                  Minden terméken fel kell tüntetni: „FIGYELEM! Fulladás elleni védelmet nem biztosít. Csak úszóknak!”;
               
            
                  c)
               
               
                  Amennyiben szükséges, megfelelő egyéni védőeszköz (PPE) használatának ajánlása fulladás ellen, illetve a megfelelő védelem biztosítására;
               
            
                  d)
               
               
                  Felfújással és nyomással kapcsolatos előírások, karbantartás, javítás, tárolás és ártalmatlanítás, figyelembe véve a termékek és használatuk különleges jellemzőit, a tartós és ismételt használatot és az elöregedési folyamatot;
               
            
                  e)
               
               
                  Különleges figyelmeztetéssel kell ellátni az olyan termékeket, amelyek használata veszéllyel járhat elsősorban a gyermekekre, úszni nem tudókra és bizonyos esetekben az idősekre.